
        SE APROBĂ,

         P R I M A R

PRIMĂRIA MUNICIPIULUI TIMIŞOARA

        Dr. Ing. GHEORGHE CIUHANDU

DIRECŢIA URBANISM

SERVICIUL PLANIFICARE URBANĂ

Nr. U32007-002944/19.07.2007
REFERAT

privind aprobarea Planului Urbanistic Zonal „Zonă de producţie - Amplasare hală producţie mecanică fină şi corp administrativ”,

 Calea Moşniţei, Timişoara
Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara.

Având în vedere documentaţia înregistrată la noi cu numărul U32007-002944 din 14.06.2007 prin care se solicită analizarea şi avizarea din punct de vedere urbanistic a Planului Urbanistic Zonal „Zonă de producţie - Amplasare hală producţie mecanică fină şi corp administrativ”  Calea Moşniţei, Timişoara;


Având în vedere cerinţele Certificatului de Urbanism nr. 1748/05.04.2006, prelungit în data de 28.02.2007 ; 
Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic Zonal „Zonă de producţie - Amplasare hală producţie mecanică fină şi corp administrativ”, Calea Moşniţei, Timişoara ;

Documentaţia a fost iniţiată la cererea beneficiarului S.C. INTELIFORM S.R.L. Timişoara şi elaborată de S.C. MODULUS ARHITECT S.R.L., proiect nr. 86/10/2006;

Terenul studiat în cadrul PUZ este situat în partea de sud-est a municipiului Timişoara, pe Calea Moşniţei. Conform prevederilor P.U.G. al municipiului Timişoara, terenul propus spre amenajare se află în UTR 38, în zonă rezidenţială propusă, subzona rezidenţială, subzonă de plantaţii de protecţie propuse, cu interdicţie temporară de construire până la aprobarea P.U.Z./P.U.D.. 


Documentatia este insotita de Avizul Consiliului Judeţean Timiş nr. 78/06.07.2007 precum si de Avizul de Mediu nr. 686RP din 19.06.2007. 
Parcela studiată, în suprafaţă totală de 2372 mp, este înscrisă în C.F. nr. 143201 a municipiului Timişoara, nr. cadastral A 1628/1/1/1/1/b arabil, în suprafaţă de 2372 mp., proprietatea privată a firmei S.C. INTELIFORM S.R.L. 

Prin prezenta documentaţie se propune realizarea unei hale de producţie nepoluantă, cu profil de mecanică fină şi corp administrativ-sediu firmă-birouri, cu realizarea lucrărilor rutiere şi tehnico-edilitare necesarea unei infrastructuri adecvate. Amplasamentul se află adiacent Platformei Industriale Calea Buziaşului şi în proximitatea Staţiei de betoane ecologice a Holcim S.A.., aprobata prin PUZ „ Spatii de productie Calea Mosnitei” HCL nr. 190/2004.
În cadrul prezentului Plan Urbanistic Zonal se propune schimbarea funcţiunii pentru terenul studiat în zonă pentru industrie nepoluantă şi servicii, cu respectarea zonei aferente spaţiilor verzi - plantaţii de protecţie propuse în P.U.G. . 

Circulatia auto se va realiza printr-un singur acces cu două sensuri, de pe Calea Moşniţei, de 5,00 m lăţime pentru intrarea şi ieşirea din incintă şi sunt prevăzute 12 locuri de parcare: 10 locuri pentru sediul firmei şi 2 locuri pentru vizitatori.

Indicii de construibilitate propuşi sunt:

POT maxim =  35 %

CUT maxim =  0,7.

Spaţii verzi = 25.95 %
H maxim construcţii =15m

Amplasarea construcţiilor faţă de aliniament se va face cu păstrarea distanţei minime de 13 m, suprafaţa rezultată fiind amenajată ca spaţiu verde, perdea de protecţie.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002.
Se vor respecta prevederile din cadrul avizelor furnizorilor de utilităţi şi ale organismelor abilitate. 

Reţelele edilitare se vor realiza doar prin racordarea la sistemele centralizate ale localităţii, conform avizelor anexate la dosar, pe cheltuiala beneficiarilor documentaţiei.

Documentaţia de urbanism este însoţită de avizele şi acordurile cerute prin Certificatul de Urbanism, in conformitate cu legislatia in vigoare si Ghidul privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.).

Plan Urbanistic Zonal „Zonă de producţie-Amplasare hală producţie mecanică fină şi corp administrativ”, Calea Moşniţei, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

